b'\n_START_ARTICLE_\nROP 71-oji oro baz\xc4\x97\n_START_SECTION_\nIstorija\n_START_PARAGRAPH_\nKimpija Turzio karinis aerodromas buvo pastatytas 1952-1953 m., jame bazavosi TSRS gamybos \xc5\xa1turmuotuvai Ilju\xc5\xa1in Il-10. 1969 m. aerodrome buvo suformuotas prie\xc5\xa1l\xc4\x97ktuvin\xc4\x97s gynybos dalinys. 1980 m. buvo suformuotas para\xc5\xa1iutinink\xc5\xb3 pulkas ir priskirtas Kimpija Turzio aerodromui. 1982 m. bir\xc5\xbeelio 30 d. \xc4\xaf aerodrom\xc4\x85 buvo atkelta pirmoji naikintuv\xc5\xb3 eskadril\xc4\x97, kuri 1986 m. tapo 71-uoju naikintuv\xc5\xb3 pulku. 1987 m. oro baz\xc4\x97 buvo visi\xc5\xa1kai suformuota. Ji buvo ginkluota naikintuvais MiG-21._NEWLINE_2001 m. sausio 24 d. dalinys pirmasis oro paj\xc4\x97gose gavo modernizuotus MiG-21 LanceR naikintuvus._NEWLINE_2002 m. liepos 1 d. 71-oji oro baz\xc4\x97 buvo oficialiai \xc4\xafkurta. 2004 m. antroje pus\xc4\x97je buvo i\xc5\xa1formuota 93-oji oro baz\xc4\x97, o jos sraigtasparni\xc5\xb3 daliniai perkelti \xc4\xaf 71-\xc4\x85j\xc4\x85 baz\xc4\x99. Nuo \xc4\xafk\xc5\xabrimo 71-oji oro baz\xc4\x97 dalyvavo daugelyje nacionalini\xc5\xb3 ir tarptautini\xc5\xb3 mokym\xc5\xb3. Taip pat ji da\xc5\xbenai dalyvauja ir humanitarin\xc4\x97se misijose, kur bendradarbiauja su kitomis Rumunijos valstybin\xc4\x97mis institucijomis.'